|  |  |
| --- | --- |
| **SKUODO RAJONO SAVIVALDYBĖS TARYBA** | |
|  | Teikti tarybai  Petras Pušinskas |
| **SPRENDIMAS**  **DĖL PRITARIMO DALYVAUTI PROJEKTE PARTNERIO TEISĖMIS** | |
|  | |
| 2021 m. lapkričio 18 d. Nr. T10-197/T9- | |
| Skuodas | |

Vadovaudamasi Lietuvos Respublikos vietos savivaldos įstatymo 6 straipsnio 38 dalimi, 16 straipsnio 4 dalimi, Lietuvos Respublikos aplinkos ministro 2018 m. spalio 11 d. įsakymo Nr. D1-881 „Dėl finansavimo skyrimo projektams, pateiktiems pagal 2014–2020 metų Europos sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę Nr. 05.4.1-APVA-V-016 „Saugomų teritorijų ir valstybinės reikšmės parkų tvarkymas, pritaikymas lankymui“ bei atsižvelgdama į Valstybinės saugomų teritorijų tarnybos prie Aplinkos ministerijos 2021 m. birželio 18 d. raštą, Skuodo rajono savivaldybės taryba n u s p r e n d ž i a:

1. Pritarti:

1.1. Skuodo rajono savivaldybės dalyvavimui Valstybinės saugomų teritorijų tarnybos prie Aplinkos ministerijos vykdomame 2014–2020 m. Europos Sąjungos investicijų veiksmų programos projekte „Kraštovaizdžio vertybių apsauga ir pritaikymas pažinti“ (toliau – Projekte) partnerio teisėmis.

1.2. Projekto partnerystės sutarties projektui (pridedama).

2. Užtikrinti Projekto tęstinumą 5 metus po projekto įgyvendinimo pabaigos.

3. Įgalioti Skuodo rajono savivaldybės administracijos direktorių Žydrūną Ramanavičių pasirašyti visus su Projektu susijusius dokumentus.

|  |  |
| --- | --- |
| Savivaldybės meras | Petras Pušinskas |

Inga Jablonskė, tel. (8 440) 45 551